ಮಗನ ಫೇವರೆಟ್ ಫುಡ್ ರಿವೀಲ್ ಮಾಡಿದ ಬೇಬೋ

ಮುಂಬೈ: ಬಾಲಿವುಡ್ ನಟಿ ಕರೀನಾ ಕಪೂರ್ ಇದೀಗ ತಮ್ಮ ಇಬ್ಬರು ಮಕ್ಕಳ ಪೋಷಣೆ-ಪಾಲನೆಯಲ್ಲಿ ಬ್ಯುಸಿಯಗಿದ್ದಾರೆ. ಈ ಮಧ್ಯೆ ಸೋಶಿಯಲ್ ಮೀಡಿಯಾದಲ್ಲಿ ಫೋಟೋ ಹಾಗೂ ವೀಡಿಯೋಗಳನ್ನು ಶೇರ್ ಮಾಡಿಕೊಳ್ಳುವ ಮೂಲಕ ಸದಾ ಆ್ಯಕ್ಟಿವಾಗಿರುತ್ತಾರೆ.

ಸದ್ಯ ಭಾನುವಾರ ಕುಟುಂಬದೊಂದಿಗೆ ಒಟ್ಟಿಗೆ ಊಟ ಮಾಡಿರುವ ಕರೀನಾ ಕಪೂರ್ ಅದರ ಫೋಟೋವನ್ನು ಕ್ಲಿಕ್ಕಿಸಿ ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದಾರೆ. ಅಲ್ಲದೇ ತಮ್ಮ ಮಗ ತೈಮೂರ್ ಅಲಿ ಖಾನ್‍ಗೆ ಈ ಫುಡ್ ಎಂದರೆ ಬಹಳ ಇಷ್ಟ ಎಂದು ತಿಳಿಸಿದ್ದಾರೆ.

ಕರೀನಾ ಕಪೂರ್ ಅವರು ಭಾನುವಾರ ಇಟಾಲಿಯನ್ ಪಾಸ್ತಾ ಸೇವಿಸಿದ್ದು, ಈ ಫೋಟೋವನ್ನು ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯ ಸ್ಟೋರಿಯಲ್ಲಿ ಶೇರ್ ಮಾಡಿಕೊಂಡಿದ್ದಾರೆ. ಅಲ್ಲದೆ ತೈಮೂರ್ ಅಲಿ ಖಾನ್‍ಗೆ ಇದು ಬಹಳ ಇಷ್ಟ ಎಂದಿದ್ದಾರೆ. ಫೋಟೋದಲ್ಲಿ ಒಂದು ತಟ್ಟೆಯಲ್ಲಿ ಫ್ಯುಸಿಲಿ ಪಾಸ್ತಾ, ಹಸಿರು ಬೀನ್ಸ್, ಟೊಮ್ಯಾಟೊ ಮತ್ತು ಪೆಪ್ಪರ್ ಇರುವುದನ್ನು ಕಾಣಬಹುದಾಗಿದೆ. ಇದು ಹಸಿರಾಗಿದ್ದರೆ ಮಾತ್ರ ತೈಮೂರ್‍ ಗೆ ಇಷ್ಟವಾಗುತ್ತದೆ ಎಂದು ಹೇಳಿದ್ದಾರೆ. ಇದನ್ನೂ ಓದಿ:ನನಗೆ ಆ ಆಘಾತದಿಂದ ಆಚೆ ಬರಲು ಆಗುತ್ತಿಲ್ಲ: ರಘು